منیر حسین

پاکستان میں اردو کرکٹ کمنٹری کے بانی۔ خود بھی کرکٹ کھلاڑی رہے اور صرف ایک فرسٹ کلاس میچ میں شرکت کی۔ 

منیر حسین نے 1969ء میں پہلی بار ایک کلب ٹورنامنٹ کے فائنل کی ٹی وی اور ریڈیو پر چند منٹ کے لیے اردو میں کمنٹری کی۔ اس وقت کرکٹ کمنٹری صرف انگریزی میں ہوتی تھی لیکن منیر حسین نے ارباب اختیار کی سوچ تبدیل کرتے ہوئے انہیں اردو میں کمنٹری شروع کرنے پر مجبور کیا اور اپنے منفرد انداز بیان سے اسے بے پناہ مقبول بنا دیا۔ منیر حسین نے کرکٹ کے حوالے سے ’اخبار وطن‘ جاری کیا جس نے کرکٹ سے متعلقہ افراد میں کافی مقبولیت حاصل کی۔ بعد میں انھوں نے شو بزنس پر بھی میگزین کا اجرا کیا اور ان کے پبلشنگ ہاؤس نے متعدد کتابیں بھی شائع کیں۔

پیدائش
منیر حسین نومبر 1929ء میں پیدا ہوئے۔

کھلاڑی
انھوں نے اپنی پوری زندگی میں کرکٹ کے فروغ کے لیے کلیدی کردار ادا کیا۔ انہوں نے  70  1969-میں بلوچستان کے ضلع قلات کی جانب سے ایک کرکٹ میچ بھی کھیلا تھا اور قائدِ اعظم ٹرافی کے لیے کوئٹہ کے خلاف دو وکٹیں لی تھیں۔

کمنٹری
منیر حسین نے اردو میں کرکٹ کمنٹری کو متعارف کرایا اور اس کے بعد ہندی سمیت دیگر زبانوں میں کرکٹ کمنٹری کی روایت چل پڑی۔ انہوں نے کئی دہائیوں تک کرکٹ کمنٹری کی۔

صحافت
منیر حسین کھیلوں کی صحافت میں بھی ایک ممتاز مقام رکھتے تھے۔ انہوں نے اردو زبان میں کرکٹ کے رسالے ’’اخبارِ وطن‘‘  کا اجرا کیا۔ اس کی رنگا رنگ تصاویر نے کرکٹ شائقین اور مداحوں میں زبردست پزیرائی حاصل کی۔

اعزازات
منیر حسین کو 1985ء تا 1995ء کے عشرے کے لیے بہترین اردو کمنٹیٹر کا بھی خطاب دیا گیا۔ اسی طرح پاکستان براڈکاسٹنگ کارپوریشن نے انہیں لائف ٹائم اچیومنٹ ایوارڈ عطا کیا۔ 2002ء میں ورلڈ کپ میں پاکستان کی فتح کے دس سال پورے ہونے پر انہیں لیجنڈز ایوارڈ سے نوازا گیا۔ 

حکومت پاکستان نے ان کی خدمات کے اعتراف میں  14 اگست 2013 ء کو بعد از مرگ صدارتی تمغا برائے حسن کارکردگی عطا کیا

وفات
منیر حسین نے 29 جولائی 2013ء کو کراچی میں وفات پائی۔

حوالہ جات
1929ء کی پیدائشیں
2013ء کی وفیات
امرتسر کی شخصیات
پاکستان کے کرکٹ کھلاڑی
پاکستانی کرکٹ مبصرین
قلات کے کرکٹ کھلاڑی
کراچی کی شخصیات
ستارۂ امتیاز وصول کنندگان
کر کٹ کے مورخین اور لکھاری
Short description is different from Wikidata